CELEX: 52022PC0205
Language: da
Date: 2022-05-16
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede EØS-Udvalg til en ændring af protokol 31 til EØS-aftalen om samarbejde på særlige områder ud over de fire friheder og protokol 32 om finansielle bestemmelser for gennemførelsen af artikel 82 (InvestEU)

EUROPA-KOMMISSIONEN
            Bruxelles, den 16.5.2022
            COM(2022) 205 final
            2022/0150(NLE)
            
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Det Blandede EØS-Udvalg til en ændring af protokol 31 til EØS-aftalen om samarbejde på særlige områder ud over de fire friheder og protokol 32 om finansielle bestemmelser for gennemførelsen af artikel 82 (InvestEU)
            (EØS-relevant tekst)
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører en afgørelse om fastlæggelse af den holdning, der skal indtages på Unionens vegne i Det Blandede EØS-Udvalg i forbindelse med den planlagte vedtagelse af Det Blandede Udvalgs afgørelse om ændring af protokol 31 til EØS-aftalen om samarbejde på særlige områder ud over de fire friheder og protokol 32 om finansielle bestemmelser for gennemførelsen af artikel 82
            
            
               2.Baggrund for forslaget
            
            
               2.1.EØS-aftalen
            
            
               Aftalen om Det Europæiske Økonomiske Samarbejdsområde ("EØS-aftalen") har til formål at sikre lige rettigheder og forpligtelser på det indre marked for borgere og økonomiske aktører i EØS. Den indeholder bestemmelser om medtagelse af EU-lovgivning, der dækker de fire friheder i alle 30 EØS-stater, som omfatter EU-medlemsstaterne, Norge, Island og Liechtenstein. Derudover dækker EØS-aftalen samarbejdet på andre vigtige områder såsom forskning og udvikling, uddannelse, socialpolitik, miljø, forbrugerbeskyttelse, turisme og kultur, samlet benævnt "ledsagepolitikker og horisontale politikker". Aftalen trådte i kraft den 1. januar 1994. Den Europæiske Union er sammen med medlemsstaterne part i aftalen. 
            
            
               2.2.Det Blandede EØS-Udvalg
            
            
               Det Blandede EØS-Udvalg er ansvarlig for forvaltningen af EØS-aftalen. Det udgør et forum for udveksling af synspunkter i tilknytning til EØS-aftalens funktion. Det træffer afgørelser ved konsensus.  
            
            
               2.3.Den retsakt, der skal vedtages af Det Blandede EØS-Udvalg
            
            
               Det Blandede EØS-Udvalg forventes at vedtage Det Blandede EØS-Udvalgs afgørelse ("den påtænkte retsakt") om ændring af protokol 31 til EØS-aftalen om samarbejde på særlige områder ud over de fire friheder og protokol 32 om finansielle bestemmelser for gennemførelsen af artikel 82.
            
            
               Formålet med den påtænkte retsakt er at udvide samarbejdet mellem de kontraherende parter i EØS-aftalen til også at omfatte EØS-EFTA-staternes deltagelse i InvestEU -programmet. Europa-Parlamentets og Rådets forordning (EU) 2021/523 af 24. marts 2021 om oprettelse af InvestEU-programmet og om ændring af forordning (EU) 2015/1017
                  1
                skal derfor indarbejdes i EØS-aftalen.
            
            
               
                  Da Liechtenstein ikke har udtrykt interesse for at deltage i InvestEU-programmet, vedrører udkastet til Det Blandede EØS-Udvalgs afgørelse derfor kun Norge og Island. EØS-EFTA-staterne vælger også ikke at deltage i InvestEU-rådgivningsplatformen og kan vælge at deltage i et eller flere finansielle produkter under EU-segmentet i InvestEU-Fonden. For at kunne sikre et passende finansielt bidrag fra EØS-EFTA-staterne skal sådan et bidrag være baseret på risikoprofilen for de finansielle produkter, som staterne vælger at deltage i. EØS-EFTA-staternes bidrag skal øge EU-garantien.
               
            
            
               Med henblik på beregningen af EØS-EFTA-staternes finansielle bidrag til InvestEU-Fonden må 
                     proportionalitetsfaktoren, jf. artikel 82, stk. 1, i EØS-aftalen, for budgetposter ikke afspejle nøjagtigt andelen af deltagelsen i InvestEU-fonden gennem de relevante finansielle produkter. Derfor skal EFTA-staterne indgå aftaler med EU, der er repræsenteret ved Kommissionen, i overensstemmelse med artikel 8 i protokol 32. Med henblik på at det finansielle bidrag sker gennem de valgte finansielle produkter, skal der i bidragsaftalerne fastsættes beløb for EFTA-staternes finansielle bidrag til EU-garantien, vilkår og betingelser for anvendelsen af dette bidrag, hyppighed og beløbsstørrelse for betalingen af bidraget og regler for tilbagebetaling af uudnyttede midler og indtægter til EFTA-staterne. 
            
            
               I overensstemmelse med EU's budgetpolitik kan deltagelse i en EU-aktivitet kun finde sted, efter at det tilsvarende finansielle bidrag er betalt. Betalingen kan imidlertid finde sted, så snart dette udkast til Rådets afgørelse er vedtaget, og EU's efterfølgende anmodning om indbetaling via Europa-Kommissionen er forelagt EØS-EFTA-staterne.
            
            
               For at dække perioden mellem 1. januar 2022 og modtagelsen af den respektive betaling finder udkastet til Det Blandede EØS-Udvalgs afgørelse anvendelse med tilbagevirkende kraft fra 1. januar 2022. Anvendelsen med tilbagevirkende kraft påvirker ikke berørte personers rettigheder og forpligtelser og følger princippet om berettigede forventninger.
            
            
               
                  Den påtænkte retsakt får bindende virkning for parterne i henhold til EØS-aftalens artikel 103 og 104.
               
            
            
               3.Den holdning, der skal indtages på Unionens vegne
            
            
               Kommissionen forelægger udkastet til Det Blandede EØS-Udvalgs afgørelse til vedtagelse i Rådet som Unionens holdning. Kommissionen håber snarest muligt at kunne forelægge forslaget i Det Blandede EØS-Udvalg.
            
            
               Indholdet og arten af det udkast til Det Blandede EØS-Udvalgs afgørelse, der er knyttet som bilag, går videre end det, der kan betragtes som blot en teknisk tilpasning som omhandlet i artikel 1, stk. 3, i Rådets forordning (EF) nr. 2894/94. Unionens holdning skal derfor fastlægges af Rådet. 
            
         
         
            
               4.Retsgrundlag
            
            
               4.1.Proceduremæssigt retsgrundlag
            
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  2
               .
            
            
               4.1.2.Princippernes anvendelse på det foreliggende tilfælde
            
            
               Det Blandede EØS-Udvalg er et organ, der er nedsat ved en aftale, nemlig EØS-aftalen. Den retsakt, som Det Blandede EØS-Udvalg skal vedtage, er en retsakt, der har retsvirkninger. Den påtænkte retsakt får bindende virkning i henhold til folkeretten, jf. artikel 103 og 104 i EØS-aftalen. 
            
            
               Den påtænkte retsakt supplerer eller ændrer ikke den institutionelle ramme for EØS-aftalen. Det proceduremæssige retsgrundlag for den foreslåede afgørelse er derfor artikel 218, stk. 9, i TEUF sammenholdt med artikel 1, stk. 3, i Rådets forordning (EF) nr. 2894/94 om visse gennemførelsesbestemmelser til aftalen om Det Europæiske Økonomiske Samarbejdsområde.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element.
            
            
               Hvis den påtænkte retsakt samtidigt har flere formål eller elementer, der er uadskilleligt forbundne, uden at det ene er sekundært i forhold til det andet, skal det materielle retsgrundlag for en afgørelse, der vedtages i henhold til artikel 218, stk. 9, i TEUF, undtagelsesvis omfatte de dertil svarende forskellige retsgrundlag.
            
            
               4.2.2.Princippernes anvendelse på det foreliggende tilfælde
            
            
               Det materielle retsgrundlag for den foreslåede afgørelse skal svare til det materielle retsgrundlag for den EU-retsakt, der skal indarbejdes i EØS-aftalen. 
            
            
               "InvestEU-programme" er baseret på TEUF-afsnittene "Industri" og "Økonomisk, social og territorial samhørighed" (artikel 173 og artikel 175, stk. 3).
            
            
               Det materielle retsgrundlag for den foreslåede afgørelse omfatter derfor følgende bestemmelser: artikel 173 og artikel 175, stk. 3, i TEUF.
            
            
               4.3.Konklusion
            
            
               Retsgrundlaget for den foreslåede afgørelse bør være artikel 173 og artikel 175, stk. 3, i TEUF sammenholdt med artikel 218, stk. 9, i TEUF og artikel 1, stk. 3, i Rådets forordning (EF) nr. 2894/94 om visse gennemførelsesbestemmelser til aftalen om Det Europæiske Økonomiske Samarbejdsområde.
            
            
               5.Virkninger for budgettet
            
            
               
                  Norge og Island bidrager finansielt til Den Europæiske Unions budget. Det præcise beløb vil blive fastsat i overensstemmelse med bestemmelserne i EØS-aftalen, når dette udkast til Rådets afgørelse er vedtaget. 
               
            
         
         
            
               6.Offentliggørelse af den påtænkte retsakt
            
            
               Da Det Blandede EØS-Udvalgs retsakt ændrer protokol 31 til EØS-aftalen om samarbejde på særlige områder ud over de fire friheder og protokol 32 om finansielle bestemmelser for gennemførelsen af artikel 82, bør den offentliggøres i Den Europæiske Unions Tidende efter vedtagelsen.
            
            
               2022/0150 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Det Blandede EØS-Udvalg til en ændring af protokol 31 til EØS-aftalen om samarbejde på særlige områder ud over de fire friheder og protokol 32 om finansielle bestemmelser for gennemførelsen af artikel 82 
                  
                  (InvestEU)
            
            
               (EØS-relevant tekst)
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 173 og artikel 175, stk. 3, sammenholdt med artikel 218, stk. 9,
            
            
               under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde
                  3
               , særlig artikel 1, stk. 3,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Aftalen om Det Europæiske Økonomiske Samarbejdsområde
                  4
                ("EØS-aftalen") trådte i kraft den 1. januar 1994. 
            
            
               (2)I henhold til EØS-aftalens artikel 98 kan Det Blandede EØS-Udvalg træffe afgørelse om at ændre bl.a. protokol 31 til EØS-aftalen, som indeholder bestemmelser om samarbejde på særlige områder ud over de fire friheder og protokol 32 om finansielle bestemmelser for gennemførelsen af artikel 82.
            
            
               (3)Europa-Parlamentets og Rådets forordning (EU) 2021/523
                  5
                skal indarbejdes i EØS-aftalen.
            
            
               (4)Protokol 31 (om samarbejde på særlige områder ud over de fire friheder) og protokol 32 (om finansielle bestemmelser for gennemførelsen af artikel 82) til EØS-aftalen bør derfor ændres.
            
            
               (5)Den holdning, der skal indtages på Unionens vegne i Det Blandede EØS-Udvalg, bør baseres på det udkast til Det Blandede EØS-Udvalgs afgørelse, der er gengivet i bilaget til denne afgørelse —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne i Det Blandede EØS-Udvalg i forbindelse med den foreslåede ændring af protokol 31 (om samarbejde på særlige områder ud over de fire friheder) og protokol 32 (om finansielle bestemmelser for gennemførelsen af artikel 82) til EØS-aftalen, baseres på det udkast til retsakt vedtaget af Det Blandede EØS-Udvalg, der er knyttet til nærværende afgørelse.
            
         
         
            
               Artikel 2
            
            
               Denne afgørelse træder i kraft på dagen for vedtagelsen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        EUT L 107 af 26.3.2021, s. 30.
               
               
                  
                     (2)
                  
                        Domstolens dom af 7. oktober 2014 i sag C-399/12, Tyskland mod Rådet, ECLI:EU:C:2014:2258, præmis 61 til 64. 
               
               
                  
                     (3)
                  
                        EFT L 305 af 30.11.1994, s. 6.
               
               
                  
                     (4)
                  
                        EFT L 1 af 3.1.1994, s. 3. 
               
               
                  
                     (5)
                  
                        Europa-Parlamentets og Rådets forordning (EU) 2021/523 af 24. marts 2021 om oprettelse af InvestEU-programmet og om ændring af forordning (EU) 2015/1017 (EUT L 107 af 26.3.2021, s. 30).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 16.5.2022
            COM(2022) 205 final
            
            BILAG
            til
            Forslag til RÅDETS AFGØRELSE
            om den holdning, der skal indtages på Den Europæiske Unions vegne i Det Blandede EØS-Udvalg til en ændring af protokol 31 til EØS-aftalen om samarbejde på særlige områder ud over de fire friheder og protokol 32 om finansielle bestemmelser for gennemførelsen af artikel 82(InvestEU)
            
               
         
         
            
               BILAG 
            
            
               DET BLANDEDE EØS-UDVALGS AFGØRELSE
            
            
               Nr. […]
            
            
               af […]
            
            
               om ændring af protokol 31 (om samarbejde på særlige områder ud over de fire friheder) og protokol 32 (om finansielle bestemmelser for gennemførelsen af artikel 82) til EØS-aftalen
            
            
               DET BLANDEDE EØS-UDVALG HAR —
            
            
               under henvisning til aftalen om Det Europæiske Økonomiske Samarbejdsområde ("EØS-aftalen"), særlig artikel 86 og 98, og
            
            
               ud fra følgende betragtninger:
            
            
               (1)Samarbejdet mellem EØS-aftalens kontraherende parter bør udvides til at omfatte Europa-Parlamentets og Rådets forordning (EU) 2021/523 af 24. marts 2021 oprettelse af InvestEU-programmet og om ændring af forordning (EU) 2015/1017
                  1
               .
            
            
               (2)I henhold til artikel 5 i forordning (EU) 2021/523 er EFTA-staters bidrag til EU-garantien muligt med henblik på deres deltagelse i visse finansielle produkter under EU-segmentet i InvestEU-fonden. EFTA-staternes bidrag til hensættelse til EU-garantien kan ledsages af en back-to-back-garanti, der dækker den respektive eventualforpligtelse i forbindelse med EU-garantien. Alternativt kan de også yde et fuldt bidrag til InvestEU-fonden kontant.
            
            
               (3)Vilkårene for EFTA-staternes og deres institutioners, virksomheders, organisationers og statsborgeres deltagelse i Den Europæiske Unions programmer er fastsat i EØS-aftalen, særlig artikel 81.
            
            
               (4)Ved Rådets forordning (EU) 2020/2094 af 14. december 2020 om oprettelse af et EU-genopretningsinstrument til støtte for genopretningen efter covid-19-krisen
                  2
                tildeles InvestEU-programmet, der er oprettet ved Europa-Parlamentets og Rådets forordning (EU) 2021/523, supplerende eksterne formålsbestemte indtægter. Det bør derfor i protokol 32 om finansielle bestemmelser for gennemførelsen af EØS-aftalens artikel 82 præciseres, at grundlaget for beregningen af EFTA-staternes finansielle bidrag til InvestEU-programmet bør forhøjes med et bevillingsbeløb, der svarer til de eksterne formålsbestemte indtægter, som er omhandlet i artikel 3, stk. 1, i Rådets forordning (EU) 2020/2094, for så vidt angår deres deltagelse i disse programmer.
            
            
               (5)Protokol 31 og 32 til EØS-aftalen bør derfor ændres for at gøre det muligt at gennemføre dette udvidede samarbejde fra den 1. januar 2022 —
            
            
               VEDTAGET DENNE AFGØRELSE:
            
            
               Artikel 1
            
            
               Efter artikel 19 (nedbringelse af de økonomiske og sociale forskelle) i protokol 31 til EØS-aftalen indsættes følgende artikel:
            
            
               "Artikel 20
            
            
               Forbedring af konkurrenceevne, socioøkonomisk konvergens og samhørighed i InvestEU-programmet
            
            
               1.EFTA-staterne deltager fra 1. januar 2022 i de aktiviteter, der måtte følge af følgende EU-retsakt:
            
         
         
            
               —32021 R 0523: Europa-Parlamentets og Rådets forordning (EU) 2021/523 af 24. marts 2021 om oprettelse af InvestEU-programmet og om ændring af forordning (EU) 2015/1017 (EUT L 107 af 26.3.2021, s. 30).
            
            
               2.EFTA-staterne deltager ikke i InvestEU-rådgivningsplatformen.
            
            
               3.EFTA-staterne kan vælge at deltage i et eller flere finansielle produkter under EU-segmentet i InvestEU-fonden. EFTA-staternes bidrag skal baseres på risikoprofilen for de finansielle produkter, som staterne vælger at deltage i. EFTA-staternes bidrag skal øge EU-garantien. 
            
            
               4.Med henblik på beregningen af EFTA-staternes finansielle bidrag til InvestEU-fonden skal proportionalitetsfaktoren, jf. artikel 82, stk. 1, i EØS-aftalen, for budgetposter, ikke finde anvendelse. EFTA-staterne skal indgå aftaler med EU, der er repræsenteret ved Kommissionen, i overensstemmelse med artikel 8 i protokol 32. I bidragsaftalerne fastsættes der beløb for EFTA-staternes finansielle bidrag til EU-garantien, vilkår og betingelser for anvendelsen af dette bidrag, hyppighed og beløbsstørrelse for betalingen af bidraget og regler for tilbagebetaling af uudnyttede midler og indtægter til EFTA-staterne. 
            
            
               5.Hvis EFTA-staternes bidrag til EU-garantien ikke udgør et fuldt kontantbidrag, dvs. hensættelsen er mindre end 100 %, skal EFTA-staterne forpligte sig til at dække den respektive eventualforpligtelse gennem en uigenkaldelig og ubetinget back-to-back-garanti på anfordring. Der ydes back-to-back-garanti samtidig med undertegnelsen af bidragsaftalen.  
            
            
               6.Liechtenstein fritages for at deltage i programmet og for at bidrage finansielt hertil."
            
            
               Artikel 2
            
            
               Artikel 1, stk. 10, i protokol 32 til EØS-aftalen affattes således: 
            
            
               "10. Med henblik på beregningen af det operationelle bidrag, jf. aftalens artikel 82, litra a) og b), forhøjes de forpligtelses- og betalingsbevillinger, der er opført på det endeligt vedtagne EU-budget for de relevante år for Horisont Europa-programmet (oprettet ved Europa-Parlamentets og Rådets forordning (EU) 2021/695, InvestEU-programmet (oprettet ved Europa-Parlamentets og Rådets forordning (EU) 2021/523 og EU-civilbeskyttelsesmekanisme (reguleret ved Europa-Parlamentets og Rådets afgørelse nr. 1313/2013/EU) med bevillinger svarende til de eksterne formålsbestemte indtægter, der er tildelt disse aktiviteter i henhold til artikel 3, stk. 1, i Rådets forordning (EU) 2020/2094 af 14. december 2020 om oprettelse af et EU-genopretningsinstrument til støtte for genopretningen efter covid-19-krisen
                  3
               ."
            
            
               Artikel 3
            
            
               Denne afgørelse træder i kraft, dagen efter at den sidste meddelelse er indgivet, jf. EØS-aftalens artikel 103, stk. 1
                  4*.
            
            
               Den anvendes fra den 1. januar 2022.
            
            
               Artikel 4
            
            
               Denne afgørelse offentliggøres i Den Europæiske Unions Tidendes EØS-afsnit og EØS-tillæg.
            
            
               Udfærdiget i Bruxelles, den [...].
            
            
                  På Det Blandede EØS-Udvalgs vegne
            
            
                  Formand
            
            
                  […]
            
            
            
         
         
            
                  Sekretærer for
            
            
                  Det Blandede EØS-Udvalg
            
            
                  […]
            
            
         
         
            
                  
                     (1)
                  
                        EUT L 107 af 26.3.2021, s. 30.
               
               
                  
                     (2)
                  
                        EUT L 433I af 22.12.2020, s. 23.
               
               
                  
                     (3)
                  
                        EUT L 433I af 22.12.2020, s. 23.
               
               
                  
                     (4)
                  *
                        [Ingen forfatningsmæssige krav angivet.] [Forfatningsmæssige krav angivet.]